Berlingske Tidende, 1834-06-07
Kjøbenhavn, den 7de Junii. Hs. Kongl. Høihed Prindsesse Juliane, med Durchlauchtige Gemal, Prinds af Hessen Philippsthal, reiste i Gaar Morges Kl. 8 til Kiel med Dampskibet Frederik den Sjette. Under 31te f. M. har det behaget Hs. Majestæt Kongen at benaade Over-Bibliothekaren ved det Kongelige store Bibliothek, Hr. Professor, Dr. Philosophiæ Erich Christian Werlauff, Ridder af Danebrogen, med Dannebrogsmændenes Hæderst egn. J Overeensstemmelse med de af Hs. Majestæt Kongen under 15de Mai udstedte Forordninger, erholde begge Hertugdømmerne Slesvig og Holsteen i Forening en særskilt indenlandsk Regjering, som under Navn af Den Kongelige SlesvigHolsteenske Regjering, skal have sit Sæde paa Slottet Gottorff og lede Administrationen i Hertugdømmerne. Denne Regjerings Virkekreds omfatter alle Grene af den indvortes Bestyrelse, med Undtagelse af det egentlige Finants- og Skattevæsen, Administrationen af Domainerne og Regalierne, Landvæsens Sagerne i Amterne og Landskaberne, Land- og Søe-Militair-Anliggenderne og Justitsvæsenet, med hvilket Overformynderiets Functioner og Opsynet over Hypothek- og Deposito-Væsenet vedblive som hidtil at være forenede. J de Forretninger, som høre til dens Ressort, udstrækker Regjeringens Virkekreds sig til alle Deele og Distrikter i Hertugdømmerne Slesvig og Holsteen og til de sammesteds værende Indretninger og Autoriteter. Dog undtages herfra Universitetet i Kiel, som vedbliver at staae umiddelbart under det Slesvig=Holsteen-Lauenborgske Cancellie i Kiøbenhavn, det Samme gielder indtil videre om Staden Altona, forsaavidt blot sammes Kirke- og Skole-Anliggender, ere foreløbigen underlagte Regjeringens Virkekreds. – J Regjeringen. har Statholderen i Hertugdømmerne Slesvig og Holsteen Forsædet som Chef, og fører i denne sin Egenskab Titel af Regjeringens Overpræsident. Den bestaaer, foruden de overordentlige Medlemmer, indtil videre af en Præsident, otte Regjeringsraader og to Assessorer. Overpræsidenten udover en Controll over Forretningernes Bestyrelse i Almindelighed, uden nogen speciel Deeltagelse i deres Details; til hans Skjønnende er det overladt, hvor ofte han finder for godt at bivaane Regjeringens Møder, naar han er nærværende og Stemmerne er ligge deelte, vil hans Stemme vorde afgjørende. Til at understytte Regjeringen to geistlige Medlemmer vorde udnævnte for Kirke- og Skole-Anliggenderne, hvilke skulle paa Præsidentens Opfordring bivaane Møderne eller skriftligen give deres Vota over de dem tilstillede Acter. Ligeledes vil, med Hensyn til Opsynet over de lærde Skoler, et overordentligt Medlem vorde Regjeringen tilforordnet; det paaligger ham at afgive den af ham forlangte Betænkning over de lærde Skolers Anliggender. Med Hensyn hertil er han forpligtet til at besøge de lærde Skoler fra Tid til anden, i Særdeleshed ved Skolernes Examina. Ogsaa skal han paa Præsidentens Opfordring indfinde sig ved vigtigere Anliggender, ved hvilke hans Nærværelse under mundtlige Discussioner i Regjerings-Collegiet, agtes for nødvendig. - Om de til Regjeringens Ressort henhørende Sager beraadslaaes og afgjøres deels i Plenar-Sessionerne, deels forberedes eller endes disse i Sectioner eller Afdelinger. Afdelingerne ere to Slags, hver af dem bestaaer af fire Regjeringsraader, af hvilke den ene er Sectionsdirigent, og af een Assessor. For at forskaffe Regjeringen en uafbrudt Kundskab om Landets Tilstand, og i Særdeleshed om de den underordnede Embedsmænd, skulle Medlemmerne skifteviis bereise en Deel af Hertugdømmerne, efter Regjerings-Præsidentens nøjere Bestemmelse. Embedsmændene ere forpligtede til at forevise den Acter, Registraturer og andre Papirer angaaende Tjenestesager, saavidt disse efter Regjerings-Medlemmernes Dom angaae en Regjeringen anviist Forretningsgreen. Ogsaa Regjerings-Præsidenten bereiser i samme Henseende, fra Tid til anden, en Deel af Hertugdømmerne. -